Dodge
Store norske leksikon,Teknologi og industri,Transport,Bil,Bilmerker
Dodge er et amerikansk bilmerke. Merket ble etablert i 1914, og var fra 1928 til 2014 eid av Chryslerkonsernet. Fra 2021 har Dodge vært eid av Stellantis.
Historie Brødrene John F. Dodge (1864–1920) og Horace E. Dodge (1868–1920) laget understellsrammer og motorer til Ford-selskapet før de i 1914 startet egen bilproduksjon, som i 1920-årene var blant verdens største. Dodge gikk inn i Chryslerkonsernet i 1928, men bilmerket ble opprettholdt. Fra 2014 var merket eid av Fiat Chrysler Automobiles, og fra 2021 har Dodge vært eid av Stellantis.Dodge fulgte linjene i Chryslers utvikling og modellprogram, men markerte seg i 1950- og 1960-årene med større og sterkere modeller. Senere er Dodge særlig kjent for sine sportslige modeller, blant annet Viper. Dodge hadde også en serie pickup- og varebilmodeller. Ram, som først ble brukt som modellnavn på pickup'en Dodge Ram i 1981, ble skilt ut som eget merke i 2009, og Dodge Viper har blitt markedsført som SRT Viper siden 2012. Virksomhet I alt ble omkring 551 000 Dodge personbiler solgt i 2018. Modellserier inkluderer crossoverbilen Journey, minivanen Grand Caravan, SUV'en Durango, og sportsbilene Challenger og Charger. Les mer i Store norske leksikon Chrysler Corporation Ram Eksterne lenker Hjemmesiden til Dodge